Diari Oficial de la Generalitat Valenciana


Sumari del DOGV 8075, del 03-07-2017 (2017/5883)

RESOLUCIÓ de 9 de juny de 2017, de la directora general del Sector Públic, Model Econòmic i Patrimoni, per la qual s'efectua la delegació de competències en matèria d'autorització per a la conducció de vehicles, al servei del Consell i la seua administració, de la classe D.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8075

Data del DOGV
:   03-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5883


Data del document
:   09-06-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de juny de 2017, de la directora general del Sector Públic, Model Econòmic i Patrimoni, per la qual s'efectua la delegació de competències en matèria d'autorització per a la conducció de vehicles, al servei del Consell i la seua administració, de la classe D. [2017/5883]  
El Decret 106/2000, de 18 de juliol, del Govern valencià, pel qual es regula el parc mòbil del Govern valencià i la seua administració, estableix en l'article 3 la classificació dels vehicles, i regula la classe D com aquella integrada pels vehicles que, per la seua especial naturalesa, realitzen serveis específics i directament relacionats amb la funció principal de la conselleria per al servei de la qual han sigut adquirits.  
  
L'article 6 de l'Ordre de 30 de desembre de 2000, de la Conselleria d'Economia, Hisenda i Ocupació, per la qual es desplega el Decret 106/2000, de 18 de juliol, del Govern Valencià, pel qual es regula el parc mòbil del Govern valencià i la seua administració, concreta: «- la gestió d'aquests vehicles correspon a cada conselleria, i aquestes són les que determinaran el règim d'ús i utilització d'aquests».  
  
No obstant això, aquesta mateixa ordre, en l'article 7, estableix: «tota persona que, habitualment o eventualment, conduïsca un vehicle al servei del Govern Valencià i la seua administració haurà d'estar expressament autoritzat per la Direcció General de Patrimoni», per tant, d'acord amb el principi d'eficàcia i per raons de celeritat, economia i agilitat en la tramitació aconsellen que aquesta autorització siga realitzada en l'àmbit de cada conselleria.  
L'article 15.1 del Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, atribueix a aquesta Direcció General del Sector Públic, Model Econòmic i Patrimoni les competències sobre el parc mòbil de la Generalitat.  
En conseqüència, fent ús de les competències sobre el parc mòbil de la Generalitat atribuïdes a aquesta Direcció General del Sector Públic, Model Econòmic i Patrimoni per l'article 15.1 del Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, i de conformitat amb l'article 63.1 de la Llei 5/1983, de 30 de desembre, del Consell, en relació amb el que estableix l'article 9.1 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Delegar en les persones titulars de les sotssecretaries de Presidència de la Generalitat i de les conselleries que conformen l'Administració del Consell l'autorització al personal adscrit a aquestes, per a la conducció de vehicles al servei del Consell i la seua administració, de la classe D.  
  
  
Segon  
L'autorització s'ajustarà al model adjunt com a annex I.  
  
Tercer  
En les autoritzacions que s'expedisquen en virtut d'aquesta resolució de delegació es farà constar aquesta circumstància.  
  
Quart  
La facultat que es delega per la present resolució serà exercida d'acord amb les normes d'aplicació general i les instruccions generals de servei que dicte aquesta direcció general.  
  
Cinqué  
La present resolució serà efectiva des de l'endemà de la publicació en el Diari Oficial de la Generalitat Valenciana.  
  
València, 9 de juny de 2017.- La directora general del Sector Públic, Model Econòmic i Patrimoni: María Empar Martínez Bonafé.  
ANNEX I  
  
Autorització per a conduir vehicles de la classe D  
(Nom i cognoms) ..., com a sotssecretari/ària de Presidència/Conselleria d ..., en relació amb l'article 7 de l'Ordre de 30 de desembre, per la qual es desplega el Decret 106/2000, de 18 de juliol, del Govern Valencià, pel qual es regula el parc mòbil del Govern Valencià i la seua administració i en aplicació del que estableix la Resolució de ... de ... de 2017, de la directora general del Sector Públic, Model Econòmic i Patrimoni de la Conselleria d'Hisenda i Model Econòmic, per la qual s'efectua la delegació de competències en matèria d'autorització per a la conducció de vehicles al servei del Govern Valencià i la seua administració, de la classe D (DOGV ... de ... de 2017).  
  
  
Autoritze:  
(Nom i cognoms) ..., amb NIF núm. ..., que ocupa el lloc de treball núm. ..., adscrit a Presidència/Conselleria de ..., per a la conducció de vehicles del parc mòbil del Consell i la seua administració, de la classe D, i la gestió dels quals correspon a aquesta conselleria, sempre que l'autoritzat complisca tots els requisits establits per la DGT per a la conducció de vehicles de motor, i, en especial, que estiga en possessió del permís de conduir classe B en vigor.  
  
Data i firma  
  
El conductor haurà de portar aquest document en el moment de realitzar el servei.